b'\n_START_ARTICLE_\nDilophus bispinosus\n_START_SECTION_\nUtseende\n_START_PARAGRAPH_\nEn ganske liten (lengde 3\xe2\x80\x934\xc2\xa0mm) og spinkel h\xc3\xa5rmygg. Som andre arter i slekten kammygg (Dilophus) har den to tverr-kammer av pigger p\xc3\xa5 ryggsiden av forkroppen (thorax) og pigger i midten og rundt spissen av for-leggen (protibia). Hos denne arten er det to grupper av pigger p\xc3\xa5 leggen, en p\xc3\xa5 to pigger n\xc3\xa6r roten og en p\xc3\xa5 to-tre pigger midten, slik skiller den seg fra de fleste andre europeiske arter. Beina er gulaktige hos begge kj\xc3\xb8nn, hos de \xc3\xb8vrige europeiske artene har hannene svarte bein. Hannens kropp er svart som vanlig for slekten, hunnen er derimot okerfarget.\n_START_SECTION_\nLevevis\n_START_PARAGRAPH_\nLite er kjent om biologien til denne uvanlige arten, men den ser ut til \xc3\xa5 kunne finnes i noe t\xc3\xb8rrere omr\xc3\xa5der enn de fleste andre h\xc3\xa5rmygg.\n_START_SECTION_\nUtbredelse\n_START_PARAGRAPH_\nArten er utbredt over mye av Europa og er funnet s\xc3\xa5 langt nord som Skottland , men den synes alltid \xc3\xa5 v\xc3\xa6re sjelden. Utenom Europa er den funnet i Israel  og den asiatiske delen av Tyrkia'